Vysvetlivky na vyplňovanie výkazu ziskov a strát pre priebežnú účtovnú závierku 

(1) Identifikačné číslo organizácie (IČO) sa vyplňuje podľa registra organizácií vedeného Štatistickým úradom Slovenskej republiky.
(2) Daňové identifikačné číslo sa vyplňuje, ak ho má účtovná jednotka pridelené.
(3) Účtovný výkaz sa vyplňuje v celých eurách.
(4) V stĺpci 1 sa vykazujú obraty účtov účtovej triedy 5 a 6 ku dňu, ku ktorému sa zostavuje priebežná účtovná závierka za vykazovanú časť bežného účtovného obdobia.
(5) V stĺpci 2 sa vykazujú obraty účtov účtovej triedy 5 a 6 ku dňu, ku ktorému sa zostavuje priebežná účtovná závierka za vykazovanú časť bezprostredne predchádzajúceho účtovného obdobia.
(6) V stĺpci 3 sa vykazujú kumulatívne stavy účtov od začiatku bežného účtovného obdobia do dňa, ku ktorému sa zostavuje priebežná účtovná závierka.
(7) V stĺpci 4 sa vykazujú kumulatívne stavy účtov od začiatku bezprostredne predchádzajúceho účtovného obdobia do dňa, ku ktorému sa zostavuje priebežná účtovná závierka za bezprostredne predchádzajúce účtovné obdobie.
(8) Kontrolné číslo je algebraickým súčtom absolútnych hodnôt jednotlivých čísel.

Použité skratky
r. riadok